**Informatīvais ziņojums “Par priekšlikumiem valsts budžeta ieņēmumiem un izdevumiem 2017.gadam un ietvaram 2017.–2019.gadam”**

Pamatojoties uz Ministru kabineta (turpmāk – MK) 2016.gada 29.februāra rīkojuma Nr.145 “Par likumprojekta “Par vidēja termiņa budžeta ietvaru 2017., 2018. un 2019.gadam” un likumprojekta “Par valsts budžetu 2017.gadam” sagatavošanas grafiku” (turpmāk – MK rīkojums Nr.145) pielikuma 9.punktu un 2016.gada 9.augusta MK sēdē nolemto, Finanšu ministrija ir sagatavojusi informatīvo ziņojumu “Par priekšlikumiem valsts budžeta ieņēmumiem un izdevumiem 2017.gadam un ietvaram 2017.–2019.gadam”.

Ņemot vērā 2016.gada 2.augusta MK sēdē sniegto informāciju par indikatīvo fiskālās telpas apjomu vispārējās valdības budžetā 2017.–2019.gadā un uzsākto diskusiju par iespējamajiem risinājumiem valsts budžeta ieņēmumu daļas palielināšanai, 2016.gada 9.augusta sēdē izskatot jautājumu “Par ministriju jaunajām politikas iniciatīvām un optimizācijas pasākumiem 2017., 2018. un 2019.gadam” tika uzdots finanšu ministrei organizēt diskusijas par atbalstāmajām neatliekamajām jaunajām politikas iniciatīvām (turpmāk – JPI un citi prioritārie pasākumi) un iesniegt priekšlikumus izskatīšanai MK 2016.gada 16.augusta sēdē.

Lai sagatavotu priekšlikumus izskatīšanai MK 2016.gada 16.augusta sēdē, finanšu ministres vadībā ir organizēta koalīcijas partiju pārstāvju darba grupa budžeta sagatavošanai (turpmāk – darba grupa).

Vienlaikus MK 2016.gada 9.augusta sēdē tika nolemts – ministrijām izvērtēt iespēju jauno politikas iniciatīvu īstenošanai izmantot izdevumu pārskatīšanas rezultātā identificētos iekšējos resursus atbilstoši 2016.gada 31.maija MK sēdē (protokols Nr.26 39.§ 3.punkts) minētajam un līdz 2016.gada 12.augusta plkst.12:00 iesniegt attiecīgus priekšlikumus Finanšu ministrijā.

1. **Priekšlikumi valsts budžeta ieņēmumiem**

*Transportlīdzekļa ekspluatācijas nodokļa samaksas kārtības maiņas atlikšana uz 2019.gada 1.janvāri*

 Saskaņā ar 2015.gada 30.novembra grozījumiem Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma pārejas noteikumu 9.punkts šobrīd spēkā esošajā redakcijā paredz, ka ar 2017.gada 1.janvāri tiek mainīta transportlīdzekļa ekspluatācijas nodokļa samaksas kārtība. Proti, ja šobrīd transportlīdzekļa ekspluatācijas nodoklis tiek maksāts par visu kārtējo gadu, faktiski avansa veidā, jo atsevišķos gadījumos persona vēlāk lūdz atmaksāt pārmaksāto nodokļa daļu, tad iepriekš minētie grozījumi paredz, ka ar 2017.gada 1.janvāri nodokli būs jāmaksā par faktisko transportlīdzekļa ekspluatācijas periodu.

 MK 2016.gada 2.augusta sēdē dotais uzdevums paredz transportlīdzekļa ekspluatācijas nodokļa samaksas kārtības maiņu ieviest no 2018.gada 1.janvāra. Tomēr, lai rastu papildus līdzekļus arī 2018.gadā, rosinām veikt Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā grozījumu, paredzot transportlīdzekļa ekspluatācijas nodokļa samaksas kārtības maiņu ieviest no 2019.gada 1.janvāra.

Tabula Nr.1

**Transportlīdzekļa ekspluatācijas nodoklis**

|  |  |
| --- | --- |
| Ieņēmumu veids | Fiskālā ietekme[[1]](#footnote-1), milj. *euro* |
| 2017 | 2018 | 2019 |
| Transportlīdzekļu ekspluatācijas nodoklis | 0 | +41,94 | -43,36 |
| KOPĀ: | **0** | **+41,94** | **-43,36** |

*Diskusijas ar valdības koalīciju veidojošajām partijām*

Darba grupas pārstāvji iesniedza priekšlikumu valsts budžeta ieņēmumu palielināšanai:

* no noziedzīgi iegūtu līdzekļu konfiskācijas (ietekme 2017.gadā +46,0 milj. *euro*). Darba grupa minēto priekšlikumu atbalstīja daļēji, mazinot iespējamos finanšu riskus sākotnēji paredzot ietekmi uz valsts budžeta ieņēmumiem 2017.gadā +20,0 milj. *euro*, ar nosacījumu, ka Iekšlietu ministrija nodrošinās no noziedzīgi iegūto līdzekļu konfiskācijas ieņēmumus 2017.gada budžetā 20,0 milj. *euro* apmērā. Savukārt gadījumā, ja 2017.gadā faktiski tiek iemaksāts lielāks finansējums, tad to novirzīt Līdzekļiem neparedzētiem gadījumiem.
* no termiņuzturēšanās atļauju pagarināšanas maksas (ietekme 2017., 2018. un 2019.gadā +4,42 milj. *euro* ik gadu). Darba grupa atbalstīja priekšlikumu par papildu ieņēmumu no maksājumiem, par termiņuzturēšanās atļaujām, novirzīšanu mājokļa programmas nodrošināšanai.
* no dabas resursu nodokļa paaugstināšanas atbilstoši Vides aizsardzības un reģionālās attīstības ministrijas priekšlikumiem grozījumiem Dabas resursu nodokļa likumā (ietekme 2017., 2018. un 2019.gadā +1,50 milj *euro* ik gadu).
1. **Priekšlikumi valsts budžeta izdevumiem**

Atbilstoši MK 2016.gada 9.augusta sēdē nolemtajam (prot. Nr.39; 48.§, 6.punkts) 2016.gada 11. un 12.augustā darba grupa sagatavoja priekšlikumus atbalstāmajām JPI un citiem prioritārajiem pasākumiem. Tabulā Nr.2 ir parādīts darba grupas atbalstītais finansējums sadalījumā pa ministrijām un citām centrālajām valsts iestādēm (turpmāk – ministrija), kā arī atbalstītie horizontālie pasākumi ministrijām.

Tabula Nr.2

**Priekšlikumi atbalstāmajam finansējumam ministriju JPI un citiem prioritārajiem pasākumiem,** *euro*

| **Ministrija** | **2017** | **2018** | **2019** |
| --- | --- | --- | --- |
| **Ministriju pasākumi kopā:** | **57 211 631** | **58 710 006** | **58 703 248** |
| Ministru kabinets | 261 353 | 261 353 | 261 353 |
| Korupcijas novēršanas un apkarošanas birojs | 168 386 | 168 386 | 168 386 |
| Ārlietu ministrija | 1 948 063 | 1 948 063 | 1 948 063 |
| Ekonomikas ministrija | 4 979 750 | 4 979 750 | 4 979 750 |
| Finanšu ministrija  | 1 800 000 | 1 800 000 | 1 800 000 |
| Iekšlietu ministrija | 10 190 550 | 10 172 656 | 10 172 656 |
| Izglītības un zinātnes ministrija | 186 183 | 186 183 | 186 183 |
| Zemkopības ministrija | 7 000 000 | 7 000 000 | 7 000 000 |
| Satiksmes ministrija | 11 700 000 | 13 400 000 | 13 400 000 |
| Labklājības ministrija | 13 293 878 | 13 293 878 | 13 293 878 |
| Tieslietu ministrija | 800 000 | 800 000 | 800 000 |
| Vides aizsardzības un reģionālās attīstības ministrija | 150 000 | 0 | 0 |
| Kultūras ministrija | 1 733 468 | 1 699 737 | 1 692 979 |
| Veselības ministrija | 3 000 000 | 3 000 000 | 3 000 000 |
| **Horizontālie pasākumi kopā:** | **37 224 380** | **43 320 835** | **39 513 184** |
| Latvijas Valsts Simtgades programma | 5 000 459 | 11 107 624 | 6 699 873 |
| Eiropas Savienības politiku instrumentu un pārējo ārvalstu finanšu palīdzības līdzekļu ietvaros izveidoto informācijas un komunikācijas tehnoloģiju sistēmu uzturēšanai nepieciešamais valsts budžeta finansējums ministrijām un citām centrālajām valsts iestādēm | 3 300 000 | 3 300 000 | 3 900 000 |
| Iemaksu veikšanai un atašeju darbības nodrošināšanai OECD | 3 071 808 | 3 061 098 | 3 061 198 |
| Jaunas darba samaksas sistēmas ieviešana Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm | 15 130 409 | 15 130 409 | 15 130 409 |
| Pedagogu darba samaksas jaunā modeļa ieviešana | 4 521 704 | 4 521 704 | 4 521 704 |
| Reģionālie infrastruktūras objekti | 6 200 000 | 6 200 000 | 6 200 000 |
| **Kopā:** | **94 436 010** | **102 030 840** | **98 216 431** |

Ministrijām atbalstītā finansējuma JPI un citiem prioritārajiem pasākumiem sadalījums pa konkrētiem pasākumiem apkopots informatīvā ziņojuma 1.pielikumā.

Darba grupa atbalstīja darba grupas pārstāvju izteikto priekšlikumu par nepieciešamību pārņemt ārstniecības iestāžu valsts galvoto aizdevumu atmaksu. Vienlaikus Veselības ministrijai sadarbībā ar Finanšu ministriju (Valsts kasi) nepieciešams sagatavot un iesniegt izskatīšanai MK informatīvo ziņojumu par iespējām pārņemt ārstniecības iestāžu valsts galvoto aizdevumu atmaksu.

Tabulā Nr.3 ir parādīts atbalstītais finansējums sadalījumā pa neatkarīgajām institūcijām[[2]](#footnote-2), kā arī atbalstītie horizontālie pasākumi neatkarīgajām institūcijām.

Tabula Nr.3

**Priekšlikumi atbalstāmajam finansējumam neatkarīgo institūciju JPI un citiem prioritārajiem pasākumiem,** *euro*

|  | **2017** | **2018** | **2019** |
| --- | --- | --- | --- |
| **Neatkarīgo institūciju pasākumi kopā:** | **3 651 463** | **2 084 169** | **1 724 495** |
| Valsts kontrole | 215 859 | 191 888 | 163 888 |
| Augstākā tiesa | 413 824 | 286 950 | 298 487 |
| Satversmes tiesa | 50 066 | 35 609 | 35 609 |
| Prokuratūra | 1 175 031 | 321 039 | 227 828 |
| Radio un televīzija | 1 796 683 | 1 248 683 | 998 683 |
| **Horizontālie pasākumi kopā:** | **4 501 025** | **11 409 431** | **11 952 218** |
| Tiesu sistēmas darbinieku mēnešalgu paaugstināšana kopā: | 4 501 025 | 4 501 025 | 4 501 025 |
| Tiesnešu un prokuroru atalgojuma palielināšanai kopā: | 0 | 6 908 406 | 7 451 193 |
| **Kopā:** | **8 152 488** | **13 493 600** | **13 676 713** |

Neatkarīgajām institūcijām atbalstītā finansējuma JPI un citiem prioritārajiem pasākumiem sadalījums pa konkrētiem pasākumiem apkopots informatīvā ziņojuma 2.pielikumā.

*Izdevumu pārskatīšanas rezultātā identificēto iekšējos resursu novirzīšana ministriju JPI un citu prioritāro pasākumu īstenošanai*

Ministrijām līdz 2016.gada 12.augusta plkst.12.00 bija jāiesniedz Finanšu ministrijā informācija par iespēju JPI īstenošanai izmantot izdevumu pārskatīšanas rezultātā identificētos iekšējos resursus. Finanšu ministrija saņēma Ārlietu ministrijas, Ekonomikas ministrijas, Finanšu ministrijas, Iekšlietu ministrijas, Satiksmes ministrijas, Labklājības ministrijas, Tieslietu ministrijas, Vides aizsardzības un reģionālās attīstības ministrijas, Kultūras ministrijas, Veselības ministrijas priekšlikumus iekšējo resursu novirzīšanai ministriju JPI un citu prioritāro pasākumu finansēšanai. Vienlaikus Zemkopības ministrija informēja, ka izdevumu pārskatīšanas rezultātā identificētie iekšējie resursi ir nepieciešami Zemkopības ministrijas pamatfunkciju veikšanai un nekādā gadījumā nav izmantojami JPI finansēšanai.

* Ārlietu ministrija iesniedza priekšlikumu atbilstoši MK 2016.gada 31.maija sēdes protokola Nr.26 39.§ 3.7.apakšpunktā noteiktajam Ārlietu ministrijas budžeta programmā 09.00.00 “Materiālās palīdzības nodrošināšana” ietaupīto finansējumu 2017., 2018. un 2019.gadam 60 000 *euro* apmērā ik gadu novirzīt Ārlietu ministrijas izdevumu segšanai programmā 97.00.00 “Nozaru vadība un politikas plānošana”, lai nodrošinātu Ārlietu ministrijas diplomātu un darbinieku pabalstu izmaksu atbilstoši normatīvos aktos noteiktajam.
* Ekonomikas ministrija iesniedza priekšlikumu atbilstoši MK 2016.gada 31.maija sēdes protokola Nr.26 39.§ 3.9.apakšpunktā noteiktajam, Ekonomikas ministrijas iekšējos resursus novirzīt Ekonomikas ministrijas un Centrālās statistikas pārvaldes, Latvijas Investīciju un attīstības aģentūras administratīvās kapacitātes stiprināšanai un ieplānoto pasākumu īstenošanai.
* Finanšu ministrija 2016.gada 5.augusta vēstulē Nr.8-1-02/4201 sniedza papildu priekšlikumus līdzekļu pārdalei Finanšu ministrijas budžeta līdzekļu ietvaros. Ņemot vērā Valsts kases maksas pakalpojumu ieņēmumu prognozes, pamatojoties uz 2016.gada Valsts kases faktiski noslēgtajiem valsts aizdevumu un galvojumu līgumiem, kā arī prognozēto līdz 2016.gada beigām sniegto valsts budžeta aizdevumu summu budžeta apakšprogrammā 31.01.00 “Budžeta izpilde” tiek palielināti ieņēmumi no maksas pakalpojumiem un citiem pašu ieņēmumiem 2017.gadā 350 000 *euro* apmērā un attiecīgi izdevumi, lai nodrošinātu grāmatvedības pakalpojuma sniegšanu un maksātnespējas administratoru kontu administrēšanu. Apakšprogrammā 31.02.00 “Valsts parāda vadība” samazināti procentu izdevumi 2017.gadam 406 808 *euro* un 2018.gadam 406 810 *euro* apmērā, veicot pārdali uz programmu 97.00.00 “Nozaru vadība un politikas plānošana”, lai nodrošinātu atalgojuma politikas realizāciju un Finanšu ministrijas darbību.
* Iekšlietu ministrija 2016.gada 12.augusta vēstulē Nr.1-40/1969 sniedza papildu priekšlikumus līdzekļu pārdalei Iekšlietu ministrijas līdzekļu ietvaros. Izdevumu pārskatīšanas rezultātā identificētos iekšējos resursus Iekšlietu ministrija plāno novirzīt administratīvo pārkāpumu uzskaites sistēmas pilnveidošanai un uzturēšanai, reaktīvu iegādei ekspertīžu veikšanas nodrošināšanai, īslaicīgās aizturēšanas vietās ievietoto personu ēdināšanas pakalpojumu nodrošināšanai, datu pārraides pakalpojuma nodrošināšanai Valsts policijas transportlīdzekļos, Valsts policijas Kriminālistikas pārvaldes kapacitātes celšanai, Valsts ugunsdzēsības un glābšanas dienesta amatpersonu nodrošināšanai ar speciālo apģērbu un individuālās aizsardzības līdzekļiem, īpašuma tiesību sakārtošanai un nostiprināšanai zemesgrāmatā, nekustamā īpašuma uzturēšanas un apsaimniekošanas nodrošināšanai, Iekšlietu ministrijas būvju aprīkošanai ar ugunsaizsardzības sistēmām, neparedzētu darbu veikšanai VRS Aizturēto ārzemnieku izmitināšanas centrā “Mucenieki”.
* Satiksmes ministrija 2016.gada 12.augusta vēstulē Nr.15-01/2830 sniedza priekšlikumu līdzekļu pārdalei Satiksmes ministrijas ietvaros no budžeta 23.06.00 apakšprogrammas “Valsts autoceļu pārvaldīšana, uzturēšana un atjaunošana” 2017., 2018. un 2019.gadam no dotācijas no vispārējiem ieņēmumiem 250 026 *euro* apmērā (no precēm un pakalpojumiem) ik gadu uz budžeta programmu 97.00.00 “Nozaru vadība un politiku plānošana” 2017., 2018. un 2019.gadam atlīdzībai 250 026 *euro* (tajā skaitā atalgojumam 202 302 *euro*) ik gadu, lai turpinātu īstenot nozares politiku augstas personāla mainības situācijā nekonkurētspējīga atalgojuma dēļ, lai ieinteresētu nozares speciālistus turpināt vai citiem uzsākt civildienestu, kā arī lai nodrošinātu atalgojuma politikas realizāciju.
* Labklājības ministrija sniedza priekšlikumu pamatbudžeta apakšprogrammā 97.02.00 “Nozares centralizēto funkciju izpilde” 2015.gada jaunajai politikas iniciatīvai “Centralizēto funkciju un minimālo sociālo garantiju nodrošināšana nozares institūcijās strādājošiem” ietaupīto finansējumu novirzīt Labklājības ministrijas pamatbudžeta apakšprogrammā 97.01.00 “Labklājības nozares vadība un politikas plānošana” administratīvās kapacitātes stiprināšanas pasākumam 18\_02\_A “Labklājības ministrijas darbības un ēkas uzturēšanas izdevumu nodrošināšana”, tajā skaitā 2017.gadam un turpmāk ik gadu, lai nodrošinātu pabalstu ministrijas atašejam par laulātā uzturēšanos ārvalstīs, un, lai nodrošinātu Labklājības ministrijas ēkas apsaimniekošanas izdevumu segšanu. Kā arī Labklājības ministrijas sniedza priekšlikumu pamatbudžeta apakšprogrammas 05.01.00 “Sociālās rehabilitācijas valsts programmas” ietvaros 2015.gada jaunajai politikas iniciatīvai “Sociālās rehabilitācijas nodrošināšana no vardarbības cietušām pilngadīgām personām un vardarbību veikušām personām” ietaupīto finansējumu novirzīt Labklājības ministrijas jaunajai politikas iniciatīvai 18\_03\_P “Tehnisko palīglīdzekļu klāsta modernizēšana” 2017.gadam, lai daļēji nodrošinātu tehnisko palīglīdzekļu klāsta modernizēšanu.
* Tieslietu ministrija sniedza priekšlikumu finansējuma pārdalei no budžeta apakšprogrammas 04.01.00 “Ieslodzījuma vietas” izdevumiem precēm un pakalpojumiem uz budžeta programmu 97.00.00 “Nozaru vadība un politikas plānošana” izdevumiem atlīdzībai administratīvās kapacitātes stiprināšanai. Jaunās politikas iniciatīvas 19\_01\_H\_N “Tiesu sistēmas darbinieku mēnešalgu paaugstināšana” daļējai īstenošanai, pārdalot finansējumu no Tieslietu ministrijas budžeta apakšprogrammas 03.02.00 “Apgabaltiesas un rajona (pilsētas) tiesas” ietvaros.
* Vides aizsardzības un reģionālās attīstības ministrija iesniedza priekšlikumu atbilstoši MK 2016.gada 31.maija sēdes protokola Nr.26 39.§ 3.8.apakšpunktā noteiktajam, Vides aizsardzības un reģionālās attīstības ministrijas iekšējos resursus novirzīt Vides aizsardzības un reģionālās attīstības ministrijas izdevumu segšanai, tajā skaitā programmā 32.00.00 “Valsts reģionālās attīstības politikas īstenošana”, lai nodrošinātu darbinieku atalgojumu atbilstoši noteiktajam līmenim un kategorijai pēc novērtēšanas rezultātiem un daļējai jaunās politikas iniciatīvas 21\_3\_P “IKT attīstība un uzturēšana” izdevumu segšanai – 1 amata vietas darbības nodrošināšanai, nepalielinot kopējo ministrijas amata vietu skaitu, lai nodrošinātu projekta “Pašvaldību teritorijas attīstības plānošanas, infrastruktūras un nekustamo īpašumu pārvaldības un uzraudzības informācijas sistēmas (TAPIS) – 1.kārta” sasniegto rezultātu uzturēšanu. Vienlaikus Vides aizsardzības un reģionālās attīstības ministrija sniedza priekšlikumu apakšprogrammas 23.02.00 “Vides pārraudzības valsts birojs” ietvaros veikt apropriācijas pārdali jaunās politikas iniciatīvas JPI\_02\_A “Neatliekamie pasākumi valsts funkciju veikšanas nodrošināšanai” ietvaros, samazinot izdevumus precēm un pakalpojumiem un atbilstoši palielinot izdevumus atlīdzībai, lai nodrošinātu darbinieku atvaļinājuma pabalstu izmaksu. Kā arī Vides aizsardzības un reģionālās attīstības ministrija sniedza priekšlikumu veikt apropriācijas pārdali, samazinot vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām programmā 97.00.00 “Nozaru vadība un politikas plānošana” un palielinot vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām programmā 30.00.00 “Attīstības nacionālie atbalsta instrumenti” sakarā ar programmu mērķu precizēšanu.
* Kultūras ministrija iesniedza priekšlikumu atbilstoši MK 2016.gada 9.augusta sēdes protokola Nr.39 48.§ 19.punktā noteiktajam, Kultūras ministrijas iekšējos resursus novirzīt Latvijas Nacionālajam arhīvam, lai atgrieztu VAS “Valsts nekustamie īpašumi” veiktos ieguldījumus izmaksu segšanai, kas netika attiecināti no Klimatu pārmaiņu finanšu instrumenta divās arhīva ēkās – Šampētera iela 16, Rīgā un Pils iela 86/88, Ventspilī, Latvijas Nacionālā mākslas muzeja rekonstruēto telpu apkures izdevumu segšanai, Ventspils mūzikas vidusskolas pagaidu telpu apkures un telpu nomas izdevumu segšanai, Memoriālo muzeju apvienībai EEZ finanšu instrumenta programmas LV04 “Kultūras un dabas mantojuma saglabāšana un atjaunināšana” ietvaros atjaunoto muzeju filiāļu uzturēšanai J.Akuratera muzejam, Raiņa un Aspazijas mājai, Raiņa un Aspazijas vasarnīcai un Raiņa muzejam “Tadenava”, Rakstniecības un mūzikas muzejam EEZ finanšu instrumenta programmas LV04 “Kultūras un dabas mantojuma saglabāšana un atjaunināšana” ietvaros atjaunotā muzeja Pils laukumā 2, Rīgā uzturēšanai, darbības nodrošināšanai un pārcelšanās izdevumiem, Kultūras informācijas sistēmu centram daļējai ERAF realizēto informācijas sistēmu projektu uzturēšanai, Latvijas Nacionālajai bibliotēkai daļējai projekta “Digitālās bibliotēkas izveide-2.kārta/ Digitālās bibliotēkas pakalpojumu attīstība” uzturēšanai.
* Veselības ministrija iesniedza priekšlikumu atbilstoši MK 2016.gada 31.maija sēdes protokola Nr.26 39.§ 3.11.apakšpunktā noteiktajam, Veselības ministrijas iekšējos resursus novirzīt 2017.-2019.gada jaunajās politikas iniciatīvās plānotajiem Nacionālā veselības dienesta pasākumiem, tai skaitā pārrobežu veselības aprūpes kontaktpunkta darbības nodrošināšanai un izdevumiem saistībā ar DRG sistēmas izveidi, uzturēšanu un darbības nodrošināšanu.

            Atbilstoši Sociālo pakalpojumu un sociālās palīdzības likuma (turpmāk – likums) 36.pantā noteiktajam garantēto minimālo ienākumu līmeni nosaka un katru gadu saistībā ar gadskārtējā valsts budžeta likuma projektu pārskata MK. Labklājības ministrijas un Latvijas Pašvaldību savienības 2016.gada 5.maija sarunās tika panākta vienošanās par to, ka garantētais minimālais ienākumu līmenis 2017.gadā un līdz minimālā ienākuma līmeņa ieviešanai netiek mainīts (paliek 49,80 *euro* mēnesī). Ņemot vērā minēto, lai izpildītu likumā noteikto, MK sēdes protokollēmumā nepieciešams noteikt, ka garantētais minimālais ienākumu līmenis 2017.gadā paliek nemainīgs, to saglabājot personai mēnesī 49,80 *euro* apmērā.

            Gadījumā, ja likumprojekta “Par valsts budžetu 2017.gadam” izskatīšanas gaitā tiek pieņemti lēmumi, kas ietekmē sociālās apdrošināšanas speciālā budžeta ieņēmumus vai izdevumus, MK sēdes protokollēmumā nepieciešams noteikt, ka Labklājības ministrija minētajā gadījumā var pārskatīt sociālās apdrošināšanas speciālo budžetu ieņēmumu īpatsvarus 2017.gadam.

Prokuratūra ar savu 2016.gada 11.augusta vēstuli Nr.2-28/1325/2016 ir iesniegusi precizētu pieprasījumu jaunajām politikas iniciatīvām 2017.-2019.gadam: Nr. 32\_01\_P\_N “Prokuratūras informācijas tehnoloģiju infrastruktūras drošības pilnveidošana un nepieciešamā drošības līmeņa nodrošināšana Nacionālās drošības koncepcijā izvirzīto Latvijas prioritāšu īstenošanas veicināšanai” 2017.gadam 834 329 *euro*, 2018.gadam 168 089 *euro* un 2019.gadam un turpmāk ik gadu 104 394 *euro*, Nr. 32\_02\_P\_N “Prokuratūras drošības sistēmu un to tehnisko risinājumu atjaunošana Nacionālās drošības koncepcijā izvirzīto Latvijas prioritāšu īstenošanas veicināšanai un normatīvo aktu prasību drošības jautājumos ievērošanai” 2017.gadam 247 632 *euro*, 2018.gadam 59 880 *euro* un 2019.gadam 30 364 *euro*, Nr.32\_04\_P\_N “Prokuratūras pārraudzībā esošā Noziedzīgi iegūtu līdzekļu legalizācijas novēršanas dienesta (Kontroles dienests) kapacitātes stiprināšana Nacionālās drošības koncepcijā izvirzīto Latvijas prioritāšu īstenošanas veicināšanai” 2017.gadam 132 521 *euro*, 2018.-2019.gadam 123 083 *euro*, Nr.32\_03\_A\_N “Prokuratūras apsaimniekošanā un lietošanā nodotā nekustamā īpašuma Kalpaka bulvārī 6, Rīgā pāreja uz nomas maksas attiecībām” 2017.gadā un turpmāk ik gadu 93 070 *euro*.

Satversmes tiesa ar 2016.gada 11.augusta vēstuli Nr.3-01.4/194 ir iesniegusi neatliekamo priekšlikumu pieprasījumu 2017.–2019.gadam prioritārā secībā, kā pirmo norādot 30\_01\_A\_N “Satversmes tiesas tiesnešu atlaišanas pabalsti un atlīdzība neizmantotiem atvaļinājumiem” un, kā otro 30\_02\_A\_N “Strukturālā reforma: darbinieks preses un sabiedrisko attiecību nodrošināšanai”.

Augstākā tiesa kā vienu no JPI iesniedza 28\_05\_A\_N “Latvijas Republikas Augstākās tiesas Slepenības režīma nodrošināšanas nodaļas darba finansēšana”. Minētās JPI izpildē iesaistītas drošības iestādes un Ģenerālprokuratūra. Satversmes aizsardzības birojs ar 2016.gada 10.augusta vēstuli Nr.5.2-10/16/373 informē, ka atbalsta Augstākās tiesas JPI norādot, ka Augstākā tiesa sadarbībā ar Satversmes aizsardzības biroju, lai veicinātu Nacionālā slepenā tīkla izveidi ir izstrādājusi nepieciešamo pasākumu plāna projektu, kā arī noteikusi budžeta līdzekļus projekta īstenošanai. Tāpat arī Drošības policija (2016.gada 11.augusta vēstule Nr.21/2644) un Prokuratūra atbalsta Augstākās tiesas JPI īstenošanu.

1. **Par iemaksu Ziemeļu investīciju bankas kapitālā un Investīciju projektu aizdevumu un Vides investīciju projektu aizdevumu garantiju palielināšanu**

Ziemeļu investīciju bankas (turpmāk – ZIB) Pilnvarnieku valde 2016.gada 7.septembra balsojumā ir aicināta lemt par ZIB Direktoru valdes (turpmāk – DV) priekšlikumu, kas paredz:

* ZIB kapitāla izlīdzināšanu;
* Balstoties uz kapitāla daļām tiks izlīdzināts Investīciju projektu aizdevumu (turpmāk – PIL) un Vides investīciju projektu aizdevumu (turpmāk – MIL) garantiju lielums.

Lēmumam par kapitāla izlīdzināšanu ir jāstājas spēkā līdz 2017.gada janvārim. Pēc kapitāla izlīdzināšanas mainīsies arī dividenžu izmaksas kārtība.

Ieguldījums kapitālā atbilstoši Eiropas nacionālo un reģionālo kontu sistēmai Eiropas Savienībā tiek uzskaitīts kā finanšu darījums, kam nav ietekmes uz vispārējās valdības budžeta bilanci. Tādējādi papildu iemaksas ZIB kapitālā nepasliktinās Latvijas vispārējās valdības budžeta deficītu. Turklāt garantijas tiek uzskaitītas kā potenciālās saistības, kas nerada ietekmi uz budžeta bilanci, līdz brīdim, kad tās tiek pieprasītas. Tādējādi PIL un MIL garantiju lieluma izlīdzināšana neietekmē vispārējās valdības budžeta deficītu.

DV piedāvātais lēmuma projekts:

1. **Izlīdzināt ZIB kapitālu** tā, lai katras valsts turējumā apmaksātā, parakstītā un kapitāla uz pieprasījumu daļas būtu vienādas. Parakstītais kapitāls = apmaksātais + kapitāls uz pieprasījumu. ZIB parakstītā kapitāla lielums netiks mainīts.

Tabula Nr.4

**Latvijai piederošās kapitāla daļas ZIB**

|  |  |
| --- | --- |
| **Līdz šim** | **Pēc kapitāla izlīdzināšanas** |
| **Kapitāla veids** | **EUR** | **Latvijas daļa, % no attiecīgā kapitāla pret kopējo** | **EUR** | **Latvijas daļa, % no attiecīgā kapitāla pret kopējo** | **Izmaiņas EUR** |
| **Parakstītais kapitāls** | 82 072 738,00 | 1,3 | 82 072 738,00 | 1,3 | 0 |
| **Apmaksātais kapitāls** | 4 431 978,17 | 1,1 | 5 593 669,39 | 1,3 | 1 161 691,22 |
| **Kapitāls uz pieprasījumu** | 77 640 759,83 | 1,4 | 76 479 068,61 | 1,3 | - 1 161 691,22 |

Saskaņā ar DV priekšlikumu, 2017.gadā Latvijai būs jāveic papildus iemaksa ZIB kapitālā 1 161 691,22 EUR apjomā. Saistības par parakstītā kapitāla apjomu izriet no 24.03.2011 (“Latvijas Vēstnesis”, 56 (4454)) likuma “Par grozījumiem Līguma starp Dāniju, Igauniju, Somiju, Īslandi, Latviju, Lietuvu, Norvēģiju un Zviedriju par Ziemeļu Investīciju banku pielikumā esošajos Ziemeļu Investīciju bankas Statūtos”.

1. **Izlīdzināt PIL un MIL garantiju lielumu** pēc apmaksātā kapitāla.

Šobrīd garantijas apmērs tiek aprēķināts balstoties uz apmaksāto kapitālu, bet izmainot proporcijas starp visiem kapitāla veidiem, mainīsies arī PIL un MIL garantiju apmērs.

Tabula Nr.5

**Latvijas garantijas PIL un MIL projektiem**

|  |  |
| --- | --- |
| **Līdz šim** | **Pēc kapitāla izmaiņām** |
| **Garantijas veids** | **EUR** | **Latvijas daļa, % pret kapitālu** | **EUR** | **Latvijas daļa, % pret kapitālu** | **Palielinājums** |
| **PIL** | 19 057 647,00 | 1,1 | 24 052 956,61 | 1,3 | 4 995 309,61 |
| **MIL** | 3 176 275,00 | 1,1 | 4 008 826,10 | 1,3 | 832 551,10 |

PIL kredītiem garantijas ir paredzētas tikai no ZIB speciāli izveidota Kredītriska fonda, un garantijas apmaksa no dalībvalsts var tikt prasīta vienīgi tad, kad visi šī fonda līdzekļi ir izmaksāti. Dalībvalstis sniedz garantijas ne vairāk kā 90 % apmērā, pēc ZIB pieprasījuma. Kopējā garantiju summa nedrīkst pārsniegt 1 800 000 000,00 *euro*, kas tiek sadalīts proporcionāli dalībvalstīm pēc kapitāla attiecības.

MIL kredītiem garantijas sniedz dalībvalstis 100 % apmērā, pēc ZIB pieprasījuma. Kopējā sniegto garantiju summa nedrīkst pārsniegt 300 000 000,00 *euro*, kas tiek sadalīts proporcionāli dalībvalstīm pēc kapitāla attiecības.

Galvotāja atbildība tiek secīgi samazināta ar maksājumiem, ko galvotājs veic ZIB saskaņā ar PIL un MIL galvojuma līgumiem.

Ņemot vērā iepriekš minēto, Finanšu ministrija lūdz MK:

* uzdot Finanšu ministrijai likumprojektā „Par valsts budžetu 2017.gadam” iekļaut normu, kura paredz atļauju finanšu ministram palielināt Latvijas Republikas saistības pret ZIB PIL garantiju palielināšanai 4 995 310 *euro* apmērā un MIL garantiju palielināšanai 832 552 *euro* apmērā.
* uzdot Finanšu ministrijai palielināt finansējumu ilgtermiņa saistībām 2017.gadam valsts budžeta apakšprogrammā 41.03.00 “Iemaksas starptautiskajās organizācijās” 1 161 692 *euro* apmērā iemaksas veikšanai ZIB kapitālā, lai finanšu ministrs balsojumā varētu atbalstīt ZIB kapitāla un PIL, MIL garantiju lieluma izlīdzināšanu.

Finanšu ministre D. Reizniece-Ozola

15.08.2016. 13:00

3281

Klinta Stafecka

Budžeta departamenta Valsts budžeta politikas un kopsavilkuma nodaļas

vadītāja vietniece

T. 67095438, klinta.stafecka@fm.gov.lv

Ieviņa Dzenīte

Nodokļu analīzes departamenta Ieņēmumu analīzes un prognozēšanas nodaļas vadītāja

T. 67095594, ievina.dzenite@fm.gov.lv

Ieva Miseviča

Finanšu tirgus politikas departamenta

Starptautiskā finanšu tirgus politikas nodaļas vadītāja vietniece

T. 67083825, ieva.misevica@fm.gov.lv

1. ņemot vērā MK 2016.gada 2.augusta sēdē doto uzdevumu transportlīdzekļa ekspluatācijas nodokļa samaksas kārtības maiņu ieviest no 2018.gada 1.janvāra. [↑](#footnote-ref-1)
2. Valsts prezidenta kanceleja, Saeima, Tiesībsarga birojs, Sabiedrisko pakalpojumu regulēšanas komisija, Valsts kontrole, Augstākā tiesa, Satversmes tiesa, Prokuratūra, Radio un televīzija (turpmāk – neatkarīgās institūcijas). [↑](#footnote-ref-2)